VENDIM
Nr.  259, datë 25.3.2015

PËR HEQJEN NGA FONDI PYJOR TË SIPËRFAQES, NË EKONOMINË PYJORE “MAMËZ-KALIMASH”, RRETHI KUKËS, QË DO TË PËRDORET NGA SHOQËRIA “KROI I THANZËS”, SHPK PËR USHTRIMIN E AKTIVITETIT MINERAR NË SHFRYTËZIMIN E KROMIT

Në mbështetje të nenit 100 të Kushtetutës, të pikës 1, të nenit 17, të ligjit nr. 9385, datë 4.5.2005, “Për pyjet dhe shërbimin pyjor”, të ndryshuar, me propozimin e ministrit të Mjedisit dhe ministrit të Energjisë dhe Industrisë, Këshilli i Ministrave 

[bookmark: _GoBack]
VENDOSI:

1. Sipërfaqja pyjore prej 12.28 ha, në ngastrat 112c,115a, 115c, 115d, 119d, të ekonomisë pyjore “Mamëz-Kalimash”, në objektin “Thanëz”, që do të përdoret nga shoqëria “Kroi i Thanzës” sh.p.k., për shfrytëzimin e mineralit të kromit, të hiqet nga fondi pyjor dhe kullosor publik dhe të çregjistrohet nga Kadastra Kombëtare e Pyjeve dhe Kullotave. Të dhënat për ngastrat pyjore jepen në lidhjen 1 dhe hartën bashkëlidhur këtij vendimi. 
2. Vlerat përkatëse të pakësimit të sipërfaqes dhe volumit të lëndës drusore të paguhen nga shoqëria “Kroi i Thanzës” sh.p.k., në bazë të vendimit nr. 391, datë 21.6.2006, të Këshillit të Ministrave, “Për përcaktimin e tarifave në sektorin e pyjeve dhe kullotave”, të ndryshuar. 
 3. Me hyrjen në fuqi të këtij vendimi, shoqëria “Kroi i Thanzës” sh.p.k. detyrohet të rehabilitojë sipërfaqen e marrë në përdorim, sipas kushteve të lejes mjedisore dhe, brenda 2 (dy) viteve të para, të pyllëzojë, me fondet e veta, një sipërfaqe prej 7.2 ha fond pyjor, në ngastrat e përcaktuara në marrëveshjen me Ministrinë e Mjedisit. 
4. Ministria e Mjedisit dhe shoqëria “Kroi i Thanzës” sh.p.k. të nënshkruajnë marrëveshje të përbashkët për hapat, afatet dhe procedurat për hartimin e projekteve teknike lidhur me detyrimet, sipas pikës 3, të këtij vendimi. 
5. Sipërfaqet pyjore, sipas pikës 1, të këtij vendimi, mbeten pronë publike e shtetit dhe regjistrohen në përgjegjësi administrimi të Ministrisë së Energjisë dhe Industrisë. 
6. Zyra e Regjistrimit të Pasurive të Paluajtëshme Publike të bëjë çregjistrimin e sipërfaqes pyjore, të identifikuar në pikën 1, të këtij vendimi, nga kategoria “Tokë e zënë pyjore/kullosore” dhe ta regjistrojë atë në kategorinë “Tokë e zënë, objekt shfrytëzimi për aktivitet minerar”. 
7. Me përmbushjen e detyrimeve, të përcaktuara në planin e rehabilitimit, sipas lejes mjedisore, nga shoqëria “Kroi i Thanzës” sh.p.k., sipërfaqja e rehabilituar të regjistrohet fond pyjor. 
8. Ngarkohen Ministria e Mjedisit, Ministria e Energjisë dhe Industrisë, Zyra e Regjistrimit të Pasurive të Paluajtëshme dhe shoqëria “Kroi i Thanzës” sh.p.k. për zbatimin e këtij vendimi.
Ky vendim hyn në fuqi pas botimit në Fletoren Zyrtare. 
KRYEMINISTRI
Edi Rama

LISTA E NGASTRAVE DHE NEN NGASTRAVE QE DO TE HIQEN NGA
FONDI PYJOR DHE KULLOSOR PER USHTRIMIN E AKTIVITETIT
MINERAR NGA SHOQERIA "KROI I THANZES" sh.p.k.

né qarkun e KUKESIT

QARKU Kukes Lidhja 1

ID Prones | Ekon.Pyjore/Kullosore | Ngastra | Administrimi | Sip. qe higen nga
fondi pyjor (ha)

KU 32 00 Mamez - Kalimash 112¢ komuna Kolsh 7.04
KU 32 00 Mamez - Kalimash 115a Ministria Mjedisit 2.64
KU 32 00 Mamez - Kalimash 115i¢ Ministria Mjedisit 0.18
KU 32 00 Mamez - Kalimash 115d Ministria Mjedisit 1.89
KU 32 00 Mamez - Kalimash 119d Ministria Mjedisit 0.53

GJITHSEJ 12.28





